stanford-oval/wikipedia huggingface dataset:
พูนศุข พนมยงค์
เผชิญมรสุมทางการเมือง

หลังจากสมรสได้เพียง 3 ปี ก็เกิดปฏิวัติสยาม พ.ศ. 2475 โดยปรีดี เป็นหนึ่งในผู้ก่อการร่วมด้วย ด้วยเหตุที่เป็นภริยาของผู้ที่เคยเป็นผู้ร่วมก่อการเปลี่ยนแปลงการปกครอง ซึ่งเคยเป็นทั้งนายกรัฐมนตรี ผู้สำเร็จราชการแทนพระองค์ในรัชกาลที่ 8 หัวหน้าขบวนการเสรีไทย รัฐบุรุษอาวุโส ผู้ประศาสน์การมหาวิทยาลัยวิชาธรรมศาสตร์และการเมือง
เมื่อเกิดการรัฐประหารในคืนวันที่ 8 พฤศจิกายน 2490 คณะรัฐประหารได้นำรถถังบุกยิงถล่มใส่ในบ้านทำเนียบท่าช้าง แต่นายปรีดีได้หลบหนีลงเรือไปก่อนที่คณะรัฐประหารจะบุกเข้ามา และเป็นโชคดีที่ไม่มีผู้ใดได้รับบาดเจ็บ แต่เหตุการณ์ดังกล่าวก็ทำให้ท่านผู้หญิงพูนศุขต้องดูแลลูก ๆ เพียงลำพัง โดยต้องรับหน้าที่เป็นพ่อและแม่ในคราวเดียวกัน เพราะสามีต้องลี้ภัยการเมืองไปต่างประเทศ
เมื่อตามจับนายปรีดีไม่ได้ คณะรัฐบาลในขณะนั้นก็หันมาจับพูนศุข และปาล พนมยงค์ บุตรชายคนโตแทน ในวันที่ 15 พฤศจิกายน 2495 ด้วยข้อหากบฏภายในและภายนอกราชอาณาจักร ต้องถูกควบคุมตัวในสถานที่กักกันเป็นเวลานาน 84 วัน นับเป็นการประสบกับมรสุมทางการเมืองครั้งร้ายแรง ท้ายที่สุดภายหลังอัยการสั่งไม่ฟ้องเอาผิด เพราะไม่มีหลักฐาน ก็ได้รับการปล่อยตัว
พบกับรัฐบุรุษอาวุโสอีกครั้ง

หลังจากได้รับอิสรภาพแล้ว ท่านผู้หญิงพูนศุขได้ตัดสินใจเดินทางออกจากประเทศไทย ไปประเทศฝรั่งเศส อังกฤษและสวีเดน กระทั่งได้รับข่าวสารจากสามี ก่อนจะตามไปอยู่ด้วยกันที่ประเทศจีน หลังจากที่ต้องพลัดพรากจากกันนานถึง 5 ปี และอยู่ร่วมกันที่กรุงปักกิ่งเป็นเวลา 16 ปี จึงได้ย้ายไปอยู่บ้านพักหลังเล็ก ๆ ที่ชานกรุงปารีส ประเทศฝรั่งเศส จวบจนกระทั่งนายปรีดี ถึงแก่อสัญกรรมเมื่อวันที่ 2 พฤษภาคม พ.ศ. 2526 และในปี พ.ศ. 2530 ท่านผู้หญิงพูนศุขจึงตัดสินใจเดินทางกลับประเทศไทยเป็นการถาวร
สมเด็จพระพุทธโฆษาจารย์ (ประยุทธ์ ปยุตฺโต) เคยกล่าวถึงท่านผู้หญิงพูนศุข พนมยงค์ ไว้ว่า
ท่านผู้หญิงพูนศุข พนมยงค์ มิใช่เป็นเพียงบุคคลหนึ่ง ที่มีชื่อผ่านเข้ามาในประวัติศาสตร์ ในฐานะเป็นภริยาของท่านรัฐบุรุษอาวุโส ปรีดี พนมยงค์ เท่านั้น แต่ชีวิตของท่านผู้หญิงพูนศุข พนมยงค์ เป็นประวัติศาสตร์ส่วนหนึ่งด้วยทีเดียว อย่างน้อย ในกระแสแห่งความผันผวนปรวนแปรของเหตุการณ์บ้านเมือง ที่ชีวิตของท่านผู้หญิงพูนศุข ถูกกระทบกระแทก อย่างหนักหน่วงรุนแรงครั้งแล้วครั้งเล่า ตลอดช่วงเวลายาวนาน ท่านผู้หญิงรู้เห็น รู้สึก มองสถานการณ์และเหตุการณ์เหล่านั้นอย่างไร รวมทั้งนำชีวิตและบุคคลที่เกี่ยวข้อง โดยเฉพาะครอบครัว ลุล่วงผ่านพ้นมาได้อย่างไร ก็เป็นเรื่องที่น่าสนใจศึกษาอย่างมาก
อสัญกรรม

ท่านผู้หญิงพูนศุขถึงแก่อสัญกรรมโดยสงบ เมื่อเวลา 02:04 น. ของวันที่ 12 พฤษภาคม พ.ศ. 2550 ณ โรงพยาบาลจุฬาลงกรณ์ สภากาชาดไทย
หลังจากได้เข้ารักษาอาการโรคหัวใจ เมื่อวันที่ 10 พฤษภาคม สิริอายุ 95 ปี 4 เดือน มีพิธีฌาปนกิจศพ เมื่อวันที่ 14 ธันวาคม พ.ศ. 2551 ณ เมรุวัดพระศรีมหาธาตุ บางเขน กรุงเทพมหานคร โดยคณะแพทยศาสตร์ จุฬาลงกรณ์มหาวิทยาลัย
เครื่องราชอิสริยาภรณ์

พ.ศ. 2501 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2490 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2482 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 1 (อ.ป.ร.1)
เบ็ดเตล็ด

ท่านผู้หญิงพูนศุข มักกล่าวถึงสามี โดยใช้สรรพนามว่า "นายปรีดี" สะท้อนความตระหนักถึงการเป็นสามัญชน แม้ว่าสามีของตนได้รับยกย่องให้เป็นถึงรัฐบุรุษอาวุโส
แหล่งข้อมูลอื่น

บทความ ‘รำลึกถึงความหลัง’ โดย ท่านผู้หญิงพูนศุข พนมยงค์ จากหนังสือ “วันปรีดี พนมยงค์” 11 พฤษภาคม พ.ศ. 2536
ครอบครัวนายปรีดี พนมยงค์กับความประทับใจจากแผ่นดินจีน เก็บถาวร 2007-05-15 ที่ เวย์แบ็กแมชชีน โดย ผู้จัดการออนไลน์ 20 มิถุนายน พ.ศ. 2548
| ก่อนหน้า |  | พูนศุข พนมยงค์ |  | ถัดไป |
| --- | --- | --- | --- | --- |
| เลขา อภัยวงศ์ |  | คู่สมรสนายกรัฐมนตรีไทย  (24 มีนาคม พ.ศ. 2489 - 23 สิงหาคม พ.ศ. 2489) |  | แฉล้ม สุมาวงศ์ ระเบียบ สุมาวงศ์ บรรจง สุมาวงศ์ |
ท่านผู้หญิงพูนศุข พนมยงค์ ขณะเดินทางมาฟังการพิจารณาคดีกบฏสันติภาพ
เจ้าชายว็อล์ฟกังแห่งเฮ็สเซิน

เจ้าชายว็อล์ฟกังแห่งเฮ็สเซิน (อังกฤษ: Prince Wolfgang of Hesse) เป็นผู้อ้างสิทธิในราชบัลลังก์ฟินแลนด์ ตั้งแต่วันที่ 28 พฤษภาคม ค.ศ. 1940 ถึง 12 กรกฎาคม ค.ศ. 1989
เจ้าชายว็อล์ฟกัง ประสูติเมื่อวันที่ 6 พฤศจิกายน ค.ศ. 1896 เป็นพระโอรสองค์ที่ 4 ของเจ้าชายเฟรเดอริก ชาร์ลแห่งเฮ็สเซินกับเจ้าหญิงมาร์กาเรเทแห่งปรัสเซีย พระบิดาของพระองค์ได้รับเลือกให้ครองราชย์เป็นพระมหากษัตริย์แห่งฟินแลนด์ ทำให้พระองค์จะดำรงพระอิสริยยศเป็นมกุฎราชกุมาร แต่พระบิดาของพระองค์สละสิทธิ์ไปเมื่อ 14 ธันวาคม ค.ศ. 1918
พระบิดาของพระองค์เลือกพระองค์ให้เป็นผู้สืบทอดการอ้างสิทธิในราชบัลลังก์ฟินแลนด์เป็นพระองค์ต่อมา แทนเจ้าชายฟิลิปพระเชษฐาของพระองค์
พระองค์เสกสมรสเมื่อ 17 กันยายน ค.ศ. 1924 กับเจ้าหญิงมาเรีย อเล็กซานดร้าแห่งบาเดินธิดาเจ้าชายแมกซีมีเลียนบาเดนกับเจ้าหญิงมารี หลุยส์แห่งฮันโนเฟอร์ ทั้งสองพระองค์ไม่มีพระราชโอรส-ธิดาด้วยกัน
เจ้าชายว็อล์ฟกัง สิ้นพระชนม์เมื่อ 12 กรกฎาคม ค.ศ. 1989 พระชันษา 92 ปี เจ้าชายไฮนริชแห่งเฮ็สเซิน-คาสเซิล พระภาติยะ จึงเป็นผู้อ้างสิทธิในราชบัลลังก์พระองค์ต่อมา
ราชันกวาง

| --- | --- |
ราชันกวาง
鹿の王 (Shika no Ō)
ชื่อภาษาอังกฤษ: The Deer King
แนว: จินตนิมิต
นวนิยายชุด
เขียนโดย: นาโฮโกะ อูเอฮาชิ
สำนักพิมพ์: คาโดกาวะ
สำนักพิมพ์ภาคภาษาไทย: บิบลิโอ
วางจำหน่ายตั้งแต่: กันยายน พ.ศ. 2557 – กรกฎาคม พ.ศ. 2560
จำนวนเล่ม: 2 4 (พิมพ์ซ้ำ)
มังงะ
เขียนโดย: นาโฮโกะ อูเอฮาชิ
วาดภาพโดย: ทาโร เซกิงูจิ
สำนักพิมพ์: คาโดกาวะโชเต็ง
นิตยสาร: ยังเอชอัพ
กลุ่มเป้าหมาย: เซเน็ง
วางจำหน่ายตั้งแต่: 16 กรกฎาคม พ.ศ. 2564 – 2 มีนาคม พ.ศ. 2565
จำนวนเล่ม: 2
ภาพยนตร์อนิเมะ
กำกับโดย: มาซาชิ อันโดะ มาซายูกิ มิยาจิ
เขียนบทโดย: ทากุ คิชิโมโตะ
ดนตรีโดย: ฮารูมิ ฟูกิ
สตูดิโอ: โปรดักชัน ไอ.จี
ฉาย: 14 มิถุนายน พ.ศ. 2564 (แอนเนซี) 4 กุมภาพันธ์ พ.ศ. 2565 (ญี่ปุ่น)
ความยาว: 114 นาที
ราชันกวาง (ญี่ปุ่น: 鹿の王; โรมาจิ: Shika no Ō) เป็นซีรีส์นิยายญี่ปุ่นแนวจินตนิมิต เขียนโดยนาโฮโกะ อูเอฮาชิ สำนักพิมพ์คาโดกาวะตีพิมพ์ครั้งแรกสองเล่มจบในเดือนกันยายน พ.ศ. 2557 ภายหลังตีพิมพ์ซ้ำเป็นหนังสือ 4 เล่มจบระหว่างเดือนมิถุนายนถึงกรกฎาคม พ.ศ. 2550 ซีรีส์นิยายมีลิขสิทธิ์ในประเทศไทยโดยสำนักพิมพ์บิบลิโอ มังงะดัดแปลงวาดภาพโดยทาโร เซกิงูจิ เผยแพร่ออนไลน์ผ่านเว็บไซต์ยังเอชอัพของสำนักพิมพ์คาโดกาวะโชเต็งระหว่างเดือนกรกฎาคม พ.ศ. 2564 ถึงมีนาคม พ.ศ. 2565 รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 2 เล่ม ภาพยนตร์อนิเมะดัดแปลงผลิตโดยสตูดิโอโปรดักชัน ไอ.จี ออกฉายเมื่อวันที่ 4 กุมภาพันธ์ พ.ศ. 2565
สื่อ > มังงะ

| # | วันที่ออกจำหน่าย | ISBN |
| --- | --- | --- |
| 1 |  10 กันยายน พ.ศ. 2564 | 978-4-04-111811-5 |
| 2 |  10 มีนาคม พ.ศ. 2565 | 978-4-04-111812-2 |
สื่อ > ภาพยนตร์อนิเมะ

มีการประกาศสร้างอนิเมะดัดแปลงในวันที่ 21 มิถุนายน พ.ศ. 2561  ภายหลังมีการประกาศว่าจะเป็นภาพยนตร์อนิเมะดัดแปลงผลิตโดยสตูดิโอโปรดักชัน ไอ.จี ภาพยนตร์กำกับโดยมาซาชิ อันโดและมาซายูกิ มิยาจิ โดยอันโดยังรับหน้าที่ออกแบบตัวละครด้วย เขีบนบทโดยทากุ คิชิโมโตะ และแต่งดนตรีประกอบโดยฮารูมิ ฟูกิ เดิมมีกำหนดออกฉายในวันที่ 18 กันยายน พ.ศ. 2563 แต่เลื่อนวันฉายเป็นวันที่ 10 กันยายน พ.ศ. 2564 ด้วยสาเหตุที่ไม่เปิดเผย ภาพยนตร์เลื่อนวันฉายอีกครั้งในเดือนสิงหาคม พ.ศ. 2564 เนื่องจากการระบาดของโรคโควิด-19 ภาพยนตร์เข้าฉายในวันที่ 4 กุมภาพันธ์ พ.ศ. 2565
ภาพยนตร์ฉายรอบปฐมทัศน์ในงานประกวดภาพยนตร์ในเทศกาลภาพยนตร์อนิเมชันนานาชาติแอนเนซีเมื่อวันที่ 14 มิถุนายน พ.ศ. 2564 มีลิขสิทธิ์เข้าฉายในประเทศสหราชอาณาจักร ไอร์แลนด์ และประเทศในทวีปยุโรปที่พูดภาษาฝรั่งเศสโดย Anime Limited Selecta Visión ได้ลิขสิทธิ์เผยแพร่ในประเทศสเปน ออกฉายในวันที่ 9 มิถุนายน พ.ศ. 2565 GKIDS ได้ลิขสิทธิ์เผยแพร่ในอเมริกาเหนือ ออกฉายทั้งแบบเสียงภาษาญี่ปุ่นพร้อมคำบรรยายใต้ภาพภาษาอังกฤษและแบบเสียงพากย์ภาษาอังกฤษในวันที่ 13 กรกฎาคม พ.ศ. 2565
แหล่งข้อมูลอื่น

เว็บไซต์ทางการของนิยาย (ญี่ปุ่น)
เว็บไซต์ทางการของมังงะ (ญี่ปุ่น)
เว็บไซต์ทางการของภาพยนตร์อนิเมะ (ญี่ปุ่น)
ราชันกวาง (อนิเมะ) ที่เครือข่ายข่าวอนิเมะ
ราชันกวาง ที่อินเทอร์เน็ตมูวีเดตาเบส
เด็กโต๋

| เด็กโต๋ |
| --- | --- |
กำกับ: อารียา สิริโสภา นิสา คงศรี
เขียนบท: อารียา สิริโสภา นิสา คงศรี
ผู้จัดจำหน่าย: ไทยฟิล์มพิคเจอร์ส,พิกโอนาย
วันฉาย: 24 พฤศจิกายน พ.ศ. 2548
ความยาว: 100 นาที
ประเทศ: ไทย
ภาษา: ไทย
ข้อมูลจากสยามโซน
เด็กโต๋ เป็นภาพยนตร์นอกกระแส ประเภทสารคดี เมื่อปี พ.ศ. 2548 สร้างโดย อารียา สิริโสภา เป็นเรื่องราวของเด็กจากโรงเรียนบ้านแม่โต๋ ซึ่งเป็นโรงเรียนประจำของเด็กนักเรียนชาวเขา ตั้งอยู่ในตำบลบ่อแก้ว อำเภอสะเมิง จังหวัดเชียงใหม่ ฉายรอบปฐมทัศน์ในเทศกาลภาพยนตร์นานาชาติปูซาน พ.ศ. 2548
สรุป

ภาพยนตร์ดังกล่าวถ่ายด้วยกล้องวิดีโอดิจิตอล เล่าเรื่องราวของประยูร คำชัย ครูใหญ่โรงเรียนบ้านแม่โต๋ในแถบภูเขาชนบทของจังหวัดเชียงใหม่ ที่มีครอบครัวเป็นชาวเขาฐานะยากจน (ส่วนใหญ่เป็นกะเหรี่ยงและม้ง) ดำรงชีพด้วยการเป็นเกษตรกรในสภาพภูมิประเทศที่มีความทุรกันดารและห่างไกล เด็กนักเรียนมักจะต้องเดินทาง 80 - 90 กิโลเมตรโดยใช้ถนนบนภูเขาที่แคบและคดเคี้ยว ซึ่งในฤดูฝนจะทำให้ถนนดังกล่าวใช้สัญจรไปยังโรงเรียนไม่ได้ และบ่อยครั้งที่ผู้ปกครองของนักเรียนยากจนเกินกว่าจะจ่ายค่าเล่าเรียนได้ ประยูรจึงมองหาหนทางที่จะรับประกันว่าเด็กนักเรียนในโรงเรียนขนาดใหญ่แห่งนี้จะได้รับการศึกษาอย่างเหมาะสม
ประยูร ผู้ซึ่งถูกขอร้องให้ไปทำหน้าที่ในโรงเรียนแห่งนี้เมื่อเขาเริ่มสอนในปี พ.ศ. 2526 ในตอนแรกเขาสังเกตว่าเด็กนักเรียนไม่มีอาหาร ดังนั้นเขาจึงริเริ่มโครงการอาหารกลางวันฟรี ด้วยการสร้างโรงเรียนกินนอนและหาหนทางที่เด็กนักเรียนยอมรับได้มากที่สุด
โรงเรียนแห่งนี้ได้รับเงินสนับสนุนจำนวนเล็กน้อยจากรัฐบาลไทย วัสดุก่อสร้างหอพักโรงเรียนกินนอนได้มาจากเงินบริจาคที่ได้รับการสนับสนุนจากหลายๆ แห่ง ซึ่งงานก่อสร้างและการพัฒนาอื่นๆ ส่วนใหญ่ เด็กนักเรียนและครูเป็นผู้ลงมือทำเอง นอกเหนือไปจากค่าอาหารส่วนหนึ่งที่ได้รับจากรัฐบาลนั้น นักเรียนต้องปลูกผักและเลี้ยงปศุสัตว์เองด้วย เพื่อนำผลผลิตที่ได้บางส่วนมาปรุงอาหารเลี้ยงดูกันภายในโรงเรียน
โรงเรียนบ้านแม่โต๋เปิดสอนตั้งแต่ระดับอนุบาลไปจนถึงระดับชั้นมัธยมศึกษาปีที่ 3 ประยูรกำหนดให้นักเรียนที่สำเร็จการศึกษาได้รับรางวัลเป็นการเดินทางไปท่องเที่ยวยังจังหวัดประจวบคีรีขันธ์ ซึ่งเป็นระยะทางมากกว่า 1,000 กิโลเมตรเป็นเวลาสามวัน โดยรถบรรทุกหกล้อและรถบัส ซึ่งค่าใช้จ่ายทั้งหมดเกิดจากการร่วมเก็บออมเงินกันเองภายในโรงเรียน สำหรับนักเรียนแล้ว นั่นคือการเห็นทะเลเป็นครั้งแรกในชีวิต ถือเป็นกุศโลบายอันแยบยลที่ส่งเสริมให้เด็กนักเรียนมุ่งมั่นในการออมและร่ำเรียนให้จบการศึกษา ตลอดจนมีวิชาติดตัวเพื่อประกอบอาชีพหรือศึกษาต่อในระดับที่สูงขึ้นไป
การผลิต

ผู้ผลิต-โปรดิวเซอร์ อารียา สิริโสภา เป็นนางแบบชาวไทย-อเมริกัน ผู้ได้รับตำแหน่งนางสาวไทยประจำปี พ.ศ. 2537 จากนั้นเธอได้ย้ายมายังประเทศไทยเป็นการถาวร กลายเป็นนายทหารในกองทัพไทยและสอนภาษาอังกฤษที่สถาบันการทหารของกองทัพ เช่นเดียวกับการเป็นคอลัมนิสต์ให้กับนิตยสารและหนังสือ ผู้อำนวยการร่วม ผู้กำกับภาพยนตร์และบรรณาธิการคนสำคัญ นิสา คงศรี ผู้ช่วยผู้กำกับ เคยร่วมงานในภาพยนตร์ทวิภพ และคืนไร้เงา อารียา ซึ่งต้องการวิจัยแนวคิดของเธอสำหรับการสร้างภาพยนตร์เกี่ยวกับเด็กชาวเขา ติดต่อขอความช่วยเหลือจากนิสา ทั้งคู่ร่วมมือกันเป็นหุ้นส่วนและพัฒนาบทภาพยนตร์เด็กโต๋ ซึ่งได้รับเลือกให้นำเสนอที่เทศกาลภาพยตร์นานาชาติปูซาน พ.ศ. 2546
ผลตอบรับ

เมื่อภาพยนตร์ออกฉาย รัฐบาลไทยได้ตัดงบประมาณการศึกษาลง ซึ่งทำให้เงินค่าอาหารของนักเรียนลดลงจากวันละ 20 บาท เหลือ 12 บาท การกล่าวถึงภาพยนตร์ดังกล่าวในสื่อได้ทำให้ผู้คนสนใจในประเด็นนี้ และรัฐบาลได้พิจารณายกเลิกการปรับลดงบประมาณ รายได้จากภาพยนตร์และการรณรงค์ระดมทุนถูกนำไปสนับสนุนโรงเรียนดังกล่าวด้วย
แหล่งข้อมูลอื่น

Official site เก็บถาวร 2007-06-30 ที่ เวย์แบ็กแมชชีน
เด็กโต๋ (2005) ที่สยามโซน
ยูเรนัส 2324

| ยูเรนัส 2324 |
| --- | --- |
กำกับ: ธนดล นวลสุทธิ์
เขียนบท: ธนดล นวลสุทธิ์
บทภาพยนตร์: ณัฐ นวลแพง ฐิติพงศ์ ใช้สติ
นักแสดงนำ: สโรชา จันทร์กิมฮะ รีเบคก้า แพทรีเซีย อาร์มสตรอง
กำกับภาพ: อานนท์ ชุนประเสริฐ
บริษัทผู้สร้าง: เวลเคิร์ฟ สตูดิโอ จีเอ็ม เจเนอเรทส์ จำกัด ตาชำนิ จำกัด (มหาชน) 
วันฉาย: 4 กรกฎาคม 2567
ความยาว: 148 นาที
ประเทศ: ประเทศไทย
ภาษา: ภาษาไทย
ข้อมูลจาก IMDb
ยูเรนัส 2324 (อังกฤษ: Uranus 2324) เป็นภาพยนตร์ไทยแนวโรแมนติก, ดราม่า, ไซไฟ ปี 2567 จากการกำกับของธนดล นวลสุทธิ์ นำแสดงโดย สโรชา จันทร์กิมฮะ, รีเบคก้า แพทรีเซีย อาร์มสตรอง สร้างโดยเวลเคิร์ฟ สตูดิโอ ร่วมสร้างกับจีเอ็ม เจเนอเรทส์ จำกัด และตาชำนิ จำกัด (มหาชน)
เรื่องย่อ

ยูเรนัส 2324 บอกเล่าเรื่องราวของ ลิน นักบินอวกาศหญิงคนแรกของไทยประจำองค์การนาซา ที่ออกไปปฏิบัติภารกิจนอกโลกจนประสบอุบัติเหตุทำให้เธอได้พบกับ แคท คนรักเก่าในโลกของมัลติเวิร์ส
นักแสดง > นักแสดงหลัก

สโรชา จันทร์กิมฮะ รับบท ลิน
รีเบคก้า แพทรีเซีย อาร์มสตรอง รับบท แคท
นักแสดง > นักแสดงสมทบ

อัมรินทร์ นิติพน รับบท พ่อแคท
สิเรียม ภักดีดำรงฤทธิ์ รับบท แม่แคท
ทอฝัน ทวีมา รับบท เฟรนด์
นินนาท สินไชย รับบท พ่อลิน
งานสร้าง

ภาพยนตร์เรื่อง ยูเรนัส 2324 ได้จัดพิธีบวงสรวงเปิดกล้องเมื่อวันที่ 19 มิถุนายน 2566โดยได้มีการทุ่มทุนสร้างยานอวกาศและสถานีอวกาศเสมือนจริง ซึ่งสถานีอวกาศได้รับแรงบันดาลใจมาจากสถานีอวกาศลูนาร์เกตเวย์ขององค์การนาซา ซึ่งภาพยนตร์เรื่องนี้เป็น 1 ใน 4 เรื่องของไทยที่ได้รับงบประมาณสร้างภาพยนตร์เพื่อส่งเสริมซอฟต์พาวเวอร์ของประเทศไทยจากกระทรวงวัฒนธรรม นอกจากนี้ยังเป็นภาพยนตร์เรื่องแรกของไทยที่ได้เข้าฉายทั้งในระบบ DOLBY 5.1, DOLBY 7.1 และ DOLBY ATMOS
กระแสตอบรับ

ภาพยนตร์เรื่อง ยูเรนัส 2324 ได้จัดงานกาลาพรีเมียร์เปิดตัวภาพยนตร์เมื่อวันพุธที่ 3 กรกฎาคม 2567 ที่ลานอินฟินิซิตี้ ฮอลล์ พารากอน ซีนีเพล็กซ์ ชั้น 5 ศูนย์การค้าสยามพารากอน
เพลงประกอบภาพยนตร์

ล้านปีแสง (Still Missing You) ขับร้องโดย Zom Marie
โกสต์บัสเตอร์: ปลุกพลังล่าท้าผี

| โกสต์บัสเตอร์: ปลุกพลังล่าท้าผี |
| --- | --- |
กำกับ: เจสัน ไรต์แมน
เขียนบท:   กิล คีแนน  เจสัน ไรต์แมน 
สร้างจาก: บริษัทกำจัดผี โดย แดน แอครอยด์ ฮาโรลด์ รามิส
อำนวยการสร้าง: อีวาน ไรต์แมน
นักแสดงนำ:   คาร์รี คูน  ฟินน์ วูล์ฟฮาร์ด  แมคเคนนา เกรซ  แอนนี่ พ็อตส์  เออร์นี ฮัดสัน  พอล รัดด์ 
กำกับภาพ: เอริก สตีลเบิร์ก
ตัดต่อ:   Dana E. Glauberman  Nathan Orloff 
ดนตรีประกอบ: ร็อบ ซิมอนเซน
บริษัทผู้สร้าง:   โคลัมเบียพิคเจอร์ส  โกสต์คอร์ปส  บรอนครีเอทีฟ  
ผู้จัดจำหน่าย: Sony Pictures Releasing
วันฉาย:   23 สิงหาคม ค.ศ. 2021 (2021-08-23) (CinemaCon)  19 พฤศจิกายน ค.ศ. 2021 (2021-11-19) (United States) 
ความยาว: 124 นาที
ประเทศ: สหรัฐอเมริกา
ภาษา: อังกฤษ
ทุนสร้าง: 75 ล้านเหรียญสหรัฐ
ทำเงิน: 204.3 ล้านเหรียญสหรัฐ
โกสต์บัสเตอร์: ปลุกพลังล่าท้าผี (อังกฤษ: Ghostbusters: Afterlife) เป็นภาพยนตร์อเมริกันแนวสุขนาฏกรรม เหนือธรรมชาติ ปี 2021 กำกับโดยเจสัน ไรต์แมนจากบทภาพยนตร์ที่เขาเขียนร่วมกับกิล เคนัน เป็นภาคต่อของ บริษัทกำจัดผี (1984) และ บริษัทกำจัดผี 2 (1989) เป็นภาคหลักลำดับที่ 3 และเป็นภาพยนตร์เรื่องที่ 4 ของแฟรนไชส์ บริษัทกำจัดผี  ทั้งหมด ภาพยนตร์เรื่องนี้นำแสดงโดยคาร์รี คูน, ฟินน์ วูล์ฟฮาร์ด, แมคเคนนา เกรซ และพอล รัด ร่วมด้วยบิล เมอร์เรย์, แดน แอครอยด์, เออร์นี ฮัดสัน, แอนนี พ็อตส์ และซิกัวร์นีย์ วีเวอร์ซึ่งกลับมารับบทเดิมจากภาพยนตร์ภาคก่อน เรื่องราวเกิดขึ้น 32 ปีหลังจากเหตุการณ์ใน บริษัทกำจัดผี 2 โดยเป็นเรื่องราวของแม่เลี้ยงเดี่ยวและลูก ๆ ของเธอที่ย้ายไปอยู่ที่ฟาร์มในโอคลาโฮมา ซึ่งพวกเขาได้รับมรดกจากเอกอน สเปงเลอร์พ่อที่ทอดทิ้งเธอ ซึ่งเป็นสมาชิกกลุ่มโกสต์บัสเตอร์รุ่นแรก
ภาพยนตร์บริษัทกำจัดผีภาคที่ 3 กำลังอยู่ในระหว่างการพัฒนาหลังจากการฉาย บริษัทกำจัดผี 2 แต่การผลิตต้องหยุดชะงักเนื่องจากเมอร์เรย์ปฏิเสธที่จะกลับมาร่วมแสดงในภาคนี้ หลังจากที่แฮเริลด์ เรมิส ซึ่งเป็น 1 ในคนเขียนบทบริษัทกำจัดผีทั้ง 2 ภาคร่วมกับแอครอยด์เสียชีวิตในวันที่ 24 กุมภาพันธ์ ค.ศ. 2014 โซนี่พิคเจอร์สได้ผลิต ภาพยนตร์รีบูตที่มีตัวละครหลักเป็นผู้หญิงซึ่งเข้าฉายในปี ค.ศ. 2016 ในเดือนมกราคม ค.ศ. 2019 มีการประกาศว่าเจสัน ไรต์แมนจะกำกับภาคต่อของภาพยนตร์ต้นฉบับ โดยจะประกาศรายชื่อนักแสดงชุดใหม่ภายในเดือนกรกฎาคม ในขณะที่นักแสดงชุดเดิมได้เซ็นสัญญาในอีกสองเดือนต่อมา การถ่ายทำเกิดขึ้นตั้งแต่เดือนกรกฎาคมถึงเดือนตุลาคมของปีเดียวกัน ร็อบ ซิมอนเซนซึ่งเป็นเพื่อนร่วมงานของเจสันที่ทำงานด้วยบ่อยครั้ง ได้รับการว่าจ้างให้แต่งเพลงประกอบภาพยนตร์เรื่องนี้ นี่เป็นภาพยนตร์เรื่องสุดท้ายที่ผลิตและเกี่ยวข้องกับอีวาน ไรต์แมน ผู้ร่วมสร้างภาพยนตร์และพ่อของเจสันก่อนที่เขาจะเสียชีวิตในเดือนกุมภาพันธ์ ค.ศ. 2022
หลังจากถูกเลื่อนออกไปถึง 4 ครั้งจากกำหนดเดิมในเดือนกรกฎาคม ค.ศ. 2020 เนื่องจากการระบาดของโควิด-19 โกสต์บัสเตอร์: ปลุกพลังล่าท้าผี  ได้เข้าฉายโดยไม่ได้ประกาศล่วงหน้าในงาน CinemaCon ในลาสเวกัสเมื่อวันที่ 23 สิงหาคม ค.ศ. 2021 และเข้าฉายในสหรัฐอเมริกาเมื่อวันที่ 19 พฤศจิกายน โดยโคลัมเบียพิคเจอร์ส (ผ่านทางโซนี่พิคเจอร์สรีลีสซิ่ง) ภาพยนตร์เรื่องนี้ได้รับคำวิจารณ์ทั้งในแง่บวกและแง่ลบจากนักวิจารณ์ ทั้งการยกย่องผลงานการแสดงของนักแสดง การกำกับของไรต์แมน น้ำเสียงที่ชวนคิดถึงของภาพยนตร์ และการยกย่องสรรเสริญเรมิสโดยส่วนใหญ่คำวิจารณ์จะมุ่งเน้นไปที่บทภาพยนตร์และแฟนเซอร์วิซ ภาพยนตร์เรื่องนี้ทำรายได้ทั่วโลก 204.3 ล้านเหรียญสหรัฐ จากงบประมาณการผลิต 75 ล้านเหรียญสหรัฐ และตามมาด้วย โกสต์บัสเตอร์: มหันตภัยเมืองเยือกแข็ง ในปี ค.ศ. 2024
กระแสตอบรับ > บ็อกซ์ออฟฟิศ

โกสต์บัสเตอร์: ปลุกพลังล่าท้าผี ทำรายได้ 129.4 เหรียญสหรัฐ แคนาดา และ 75 ล้านเหรียญสหรัฐ ในพื้นที่อื่น ๆ ทำรายได้รวม 204.3 ล้านเหรียญสหรัฐทั่วโลก   สก็อตต์ เมนเดลสันแห่ง นิตยสารฟอบส์ กล่าวถึงการเข้าฉายของภาพยนตร์เรื่องนี้ว่า "ค่อนข้างประสบความสำเร็จ" และกล่าวว่า "สร้างด้วยต้นทุนต่ำพอที่จะกลายเป็นภาพยนตร์ฮิตได้"
ในสหรัฐอเมริกาและแคนาดา โกสต์บัสเตอร์: ปลุกพลังล่าท้าผี ออกฉายพร้อมกับ คิงริชาร์ด และทำรายได้ 16.6 เหรียญสหรัฐในวันแรก ภาพยนตร์เรื่องนี้เปิดตัวด้วยรายได้ 44 ล้านเหรียญสหรัฐครองอันดับหนึ่งบ็อกซ์ออฟฟิศ ทำรายได้ 5.3 ล้านเหรียญสหรัฐในวันขอบคุณพระเจ้าและ 24.2 ล้านเหรียญสหรัฐในช่วงสุดสัปดาห์ที่สองจบอันดับที่ 2 ตามหลัง เมืองเวทมนตร์คนมหัศจรรย์ ที่เข้าฉายสัปดาห์แรก
ในช่วงสุดสัปดาห์ที่สาม ภาพยนตร์เรื่องนี้ทำรายได้ 10.35 ล้านดอลลาร์สหรัฐและทำรายได้เกิน 100 ล้านดอลลาร์สหรัฐในสหรัฐอเมริกาและแคนาดา ในสุดสัปดาห์ที่สี่ ภาพยนตร์เรื่องนี้ตกลงมาอยู่ที่อันดับสามในบ็อกซ์ออฟฟิศและทำรายได้ 7.1 ล้านดอลลาร์สหรัฐ ทำรายได้ 3.4 ล้านเหรียญสหรัฐในสุดสัปดาห์ที่ 5 จบอันดับที่ 4 และ 1.2 ล้านเหรียญสหรัฐในสุดสัปดาห์ที่ 6 จบอันดับที่ 11 ภาพยนตร์เรื่องนี้กลับมาติด 10 อันดับบ็อกซ์ออฟฟิศอีกครั้งในสุดสัปดาห์ที่ 7 โดยทำรายได้ 1.5 ล้านเหรียญสหรัฐ และจบในอันดับที่ 7 ในสุดสัปดาห์ที่แปด ภาพยนตร์เรื่องนี้ทำรายได้ 1.1 ล้านเหรียญสหรัฐ และจบอันดับที่แปด ภาพยนตร์เรื่องนี้กลับมาติด 10 อันดับบ็อกซ์ออฟฟิศอีกครั้งในสุดสัปดาห์ที่ 11 โดยทำรายได้ 776,451 เหรียญสหรัฐ และจบอันดับที่ 8
แท่นบูชา

แท่นบูชา
แท่นบูชา (อังกฤษ: altar) เป็นโต๊ะศักดิ์สิทธิ์ ที่ใช้วางสิ่งของที่ใช้ในพิธีมิสซาในคริสต์ศาสนสถาน ต้องจัดวางไว้ให้เด่นที่สุดในโบสถ์ และไม่ใช่เป็นโต๊ะวางสิ่งของจิปาถะ แท่นบูชาใช้วางผ้ารองศีล ผ้าเช็ดกาลิกส์ หนังสือมิสซา ถ้วยกาลิกส์ และแผ่นปัง แท่นบูชามีประโยชน์ใช้สอยทางสถาปัตยกรรมในฐานะเป็นองค์ประกอบสำคัญในการประกอบพิธีกรรม และไม่ใช่เป็นเพียงเครื่องประดับตกแต่งอาคาร บนแท่นบูชานี้ จะต้องจัดให้สามารถนำภาชนะศักดิ์สิทธิ์ต่าง ๆ สำหรับภาคถวายมาวางไว้ได้อย่างสะดวกในเวลาประกอบพิธี เช่น จานรองศีล พร้อมแผ่นปัง กาลิกส์ที่มีเหล้าองุ่น นอกจากนี้ยังมีหนังสือพิธีมิสซา ไมโครโฟน และสิ่งอื่นเท่าที่จำเป็น แท่นบูชาไม่ใช่โต๊ะวางของ จึงควรมีเฉพาะสิ่งที่จำเป็นสำหรับภาคถวายเท่านั้น แท่นบูชาของคริสตชนในสมัยแรกเป็นโต๊ะไม้เคลื่อนที่ได้ ต่อมาเป็นแบบตั้งอยู่กับที่ และในจารีตละตินให้เป็นแบบทำศิลาหรือหินเพื่อให้สอดคล้องกับธรรมเนียมของพระศาสนจักรที่รับสืบทอดกันมา และให้สอดคล้องกับ สัญลักษณ์จากพระคัมภีร์เกี่ยวกับแท่นบูชาจะต้องทำด้วยหิน และหินธรรมชาติด้วย ซึ่งแท่นหรือหินเป็นรูปแบบที่ชาวอิสราเอลใช้เป็นที่ถวายเครื่องบูชาแด่พระเจ้า
แท่นบูชามี 2 แบบ คือ
แท่นบูชาแบบติดอยู่กับที่ (โบสถ์ทุกแห่งควรมี)
แท่นบูชาแบบเคลื่อนย้ายได้
แท่นบูชาทั้งแบบติดอยู่กับที่ หรือแบบเคลื่อนย้ายได้ จะต้องตั้งอยู่ต่างหาก สร้างห่างจากกำแพงหรือฝาผนัง ให้ผู้ประกอบพิธีเดินรอบ ๆ ได้โดยง่าย และต้องเปิดโอกาสให้ ถวายบูชามิสซาหันหน้าหาประชาชนได้
การตั้งแท่นบูชา

ต้องคำนึงถึงตำแหน่งและที่ตั้งให้สูงเด่น ต้องตั้งให้เป็นศูนย์กลางที่รวมความสนใจ มิได้หมายความว่าพระแท่นจะต้องตั้งอยู่ตรงกลางของโบสถ์ แต่ควรตั้งให้ผู้ร่วมพิธีกรรมทุกคนมองเห็นและได้ยินเสียงในการประกอบพิธีกรรม
การประดับตกแต่งบนแท่นบูชา

ไม่ควรมีอะไรเกะกะรุงรัง หากมีการวางเทียน ดอกไม้ หรือเครื่องประดับอื่น ๆ ก็ต้องวางให้เหมาะสม โดยไม่ใช้ของปลอม ไม่ควรนำสิ่งของใหญ่ ๆ มาตั้งหน้าหรือบนแท่นบูชา
ผ้าคลุมแท่นบูชา

การคลุมแท่นบูชาใช้ผ้าขาวปู อาจวางดอกไม้ไว้ใกล้แท่นบูชา ส่วนเทียนนั้นอาจวางบนแท่นบูชาหรือใกล้ ๆ นั้นก็ได้ การปูแท่นบูชาแสดงว่าแท่นบูชาของคริสตชนเป็นแท่นบูชาที่ถวายบูชาขอบพระคุณและเป็นโต๊ะของพระเป็นเจ้า เพื่อเฉลิมฉลองระลึกถึงการตรึงพระเยซูที่กางเขนและการคืนพระชนม์ของพระเยซู และร่วมรับประทานอาหารค่ำของพระองค์ เพราะเหตุนี้จึงต้องเตรียมแท่นบูชาให้เป็นเสมือนโต๊ะสำหรับงานเลี้ยงฉลองการถวายบูชา พิธีใช้ผ้าขาวคลุมแท่นบูชาต้องเตือนให้เราคิดถึงพิธีรับคริสตชนเข้าเป็นสมาชิกของพระศาสนจักร เมื่อคริสตชนใหม่ได้รับศีลล้างบาปและศีลกำลังแล้ว เขาจะรับเสื้อขาวมาสวม
การตั้งแท่นบูชาให้เป็นจุดรวมความสนใจ
ผ้าคลุมแท่นบูชา
ไสว ไสวแสนยากร

| พลเอก พลตำรวจเอกไสว ไสวแสนยากรม> ป.ช., ม.ว.ม., ท.จ.ว. |
| --- | --- |


ผู้ว่าการรถไฟแห่งประเทศไทย
ดำรงตำแหน่ง 11 กันยายน พ.ศ. 2502 – 31 ธันวาคม พ.ศ. 2507
ก่อนหน้า: จรูญ รัตนกุล เสรีเริงฤทธิ์
ถัดไป: แสง จุละจาริตต์
อธิบดีกรมตำรวจ
ดำรงตำแหน่ง 19 กันยายน พ.ศ. 2500 – 9 กันยายน พ.ศ. 2502
ก่อนหน้า: เผ่า ศรียานนท์
ถัดไป: สฤษดิ์ ธนะรัชต์ (รักษาราชการ)
 
ข้อมูลส่วนบุคคล
เกิด: 8 พฤษภาคม พ.ศ. 2447
เสียชีวิต: 1 กรกฎาคม พ.ศ. 2523 (76 ปี)
คู่สมรส: สะอิ้ง ไสวแสนยากร (สกุลเดิม: วัฒนภูติ)
ยศที่ได้รับการแต่งตั้ง
รับใช้:  ไทย
ยศ:  พลตำรวจเอก    พลเอก
บังคับบัญชา: กรมตำรวจ

พลเอก พลตำรวจเอก ไสว ไสวแสนยากร (8 พฤษภาคม พ.ศ. 2447 – 1 กรกฎาคม พ.ศ. 2523) อดีตอธิบดีกรมตำรวจ, อดีตผู้ว่าการรถไฟแห่งประเทศไทย, อดีตผู้ช่วยผู้บัญชาการทหารบก, อดีตแม่ทัพภาคที่ 2 และอดีตจเรทหารสื่อสาร
ประวัติ

พลเอก พลตำรวจเอก ไสว ไสวแสนยากร เกิดเมื่อวันที่ 8 พฤษภาคม พ.ศ. 2447 มีนามเดิมว่าเจ้าศรีไสว อุ่นคำ เป็นโอรสของเจ้าศรีสญชัย บิดาเป็นพระราชโอรสในพระเจ้ามหินทรเทพนิภาธร หรือ เจ้าอุ่นคำ พระเจ้าประเทศราชแห่งราชอาณาจักรล้านช้างหลวงพระบาง  และเป็นพระราชอนุชาในพระเจ้าสักรินทรฤทธิ์ หรือ เจ้าคำสุก (พระราชบิดาของพระเจ้าศรีสว่างวงศ์) มีพี่น้องร่วมพระบิดา ได้แก่ เจ้าศรีสวัสดิ์ มหินทรเทพ (เข้ารับราชการในไทยเป็น ขุนศรีสวัสดิ์), เจ้าศรีแสวง, เจ้าสุดสงวน (ญ.), เจ้าคำผิว (ญ.) และเจ้าสวาท
ครั้นอยู่ในไทยท่านใช้ชื่อในเอกสารว่า ไสว อุ่นคำ แล้วรับราชการเป็น ขุนไสวแสนยากร ก่อนเปลี่ยนนามสกุลเป็น ไสวแสนยากร ตามราชทินนาม
พลเอก ไสวถึงแก่อนิจกรรมเมื่อวันที่ 1 กรกฎาคม พ.ศ. 2523 สิริอายุ 76 ปี
การทำงาน ยศ และบรรดาศักดิ์

30 ธันวาคม พ.ศ. 2465 - ร้อยตรี
1 เมษายน พ.ศ. 2481 - พันตรี
1 ตุลาคม พ.ศ. 2483 - ปลัดจังหวัดหนองคาย
1 กรกฎาคม พ.ศ. 2487 - พันเอก
- รองจเรทหารบก
1 มกราคม พ.ศ. 2491 - พลตรี
30 ธันวาคม พ.ศ. 2491 - จเรทหารสื่อสาร
11 กันยายน พ.ศ. 2494 - รักษาราชการในตำแหน่งแม่ทัพภาคที่ 2 และ ผู้บัญชาการภาคทหารบกที่ 2
1 มกราคม พ.ศ. 2495 - รับพระราชทานยศพลโท (พระราชทานยศย้อนหลัง)
30 เมษายน พ.ศ. 2495 - แม่ทัพภาคที่ 2 และผู้บัญชาการภาคทหารบกที่ 2 (ขณะนั้นมียศเป็น พลตรี)
16 กันยายน พ.ศ. 2497 - ผู้ช่วยผู้บัญชาการทหารบก
14 มีนาคม พ.ศ. 2499 - รับพระราชทานยศพลเอก
19 กันยายน พ.ศ. 2500 - อธิบดีกรมตำรวจ
30 ตุลาคม พ.ศ. 2500 - รับพระราชทานยศพลตำรวจเอก
7 ธันวาคม พ.ศ. 2500 - นายตำรวจราชสำนักพิเศษ
9 กันยายน พ.ศ. 2502 - ผู้ว่าการรถไฟแห่งประเทศไทย และยังคงรับตำแหน่งผู้ช่วยผู้บัญชาการทหารบกตามเดิม
โดย จอมพลสฤษดิ์ ธนะรัชต์ นายกรัฐมนตรี ผู้บัญชาการทหารสูงสุด และ ผู้บัญชาการทหารบก ได้มารักษาราชการในตำแหน่งอธิบดีกรมตำรวจอีกตำแหน่งหนึ่ง
งานการเมือง

วันที่ 2 สิงหาคม 2497 พลเอก ไสว ขณะมียศเป็น พลโท ได้รับการแต่งตั้งให้ดำรงตำแหน่ง รัฐมนตรีช่วยว่าการกระทรวงคมนาคม
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2499 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2498 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2505 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2485 –  เหรียญชัยสมรภูมิ สงครามอินโดจีน (ช.ส.)
พ.ศ. 2505 –  เหรียญชัยสมรภูมิ สงครามมหาเอเชียบูรพา (ช.ส.)
พ.ศ. 2477 –  เหรียญพิทักษ์รัฐธรรมนูญ (พ.ร.ธ.)
พ.ศ. 2502 –  เหรียญราชการชายแดน (ช.ด.)
พ.ศ. 2481 –  เหรียญจักรมาลา (ร.จ.ม.)
พ.ศ. 2506 –  เหรียญลูกเสือสดุดี ชั้นที่ 1
พ.ศ. 2507 –  เหรียญรัตนาภรณ์ รัชกาลที่ 9 ชั้นที่ 2 (ภ.ป.ร.2)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ลาว :
พ.ศ. 2500 -  เครื่องราชอิสริยาภรณ์ล้านช้างร่มขาว ชั้นประถมาภรณ์